**3. Izvještaj o zaduživanju na domaćem i stranom tržištu novca i kapitala**

Zaduživanje jedinica lokalne i područne ( regionalne ) samouprave regulirano je Zakonom o proračunu (“Narodne novine” broj 87/08, 136/12 i 15/15) i Pravilnikom o postupku zaduživanja te davanja jamstva i suglasnosti jedinica lokalne i područne (regionalne) samouprave (“Narodne novine” broj 55/09 i 139/10). Pod zaduživanjem se podrazumijeva uzimanje kredita, zajmova i izdavanje vrijednosnih papira. Izvještaj o zaduživanju na domaćem i stranom tržištu novca i kapitala daje pregled zaduživanja u izvještajnom razdoblju po vrsti instrumenata, valutnoj, kamatnoj i ročnoj strukturi.

U prošloj godini Grad Sisak je projekcijom previdio potreban iznos u 2018. godini za opremanje RC Zibel, no zbog ubrzanog postupka projektiranja i gradnje sredstva je bilo potrebno osigurati već za kraj 2017. godine što je omogućilo znatno bržu realizaciju cjelokupnog projekta. Na temelju procjene troškova ustanovljeno je da je potrebno 8.500.000,00 kn za radove koji se odnose na drugu uporabnu cjelinu – zatvaranje dvorane, prateći prostori, potrebne instalacije i okoliš. Od planiranih primitaka u iznosu 8.500.000,00 kn u prošloj godini utrošilo se 6.201.297,38 kn, dok je u prvom polugodištu 2018. godine realiziran ostatak u iznosu 2.298.702,62 kuna. Osim navedenih primitaka u izvještajnom razdoblju Grad Sisak se nije zaduživao.

Odlukom o kreditnom zaduženju Grada Siska kod Hrvatske banke za obnovu i razvoj KLASA: 403-01/15-01/01; URBROJ: 2176/05-02-15-2 od 22. svibnja 2015. godine odobreno je kreditno zaduženje Grada Siska u iznosu do 50.000.000,00 kuna kod Hrvatske banke za obnovu i razvitak. Zbog povoljnih uvjeta na tržištu financiranja Grad Sisak podnio je zahtjev za sniženje kamatne stope Hrvatskoj banci za obnovu i razvitak. Hrvatska banka za obnovu i razvitak odobrila je smanjenje kamatne po Osnovnom ugovoru na način da kamatna stopa iznosi 2,50% godišnje, fiksna na iznos kredita iskazan u EUR, a obračunava se i naplaćuje tromjesečno. Izmjena kamatne stope se počela primjenjivati od 01. travnja 2018. godine. Prema informativnom izračunu iznos uštede sa smanjenom kamatnom stopom iznosi 956.958,46 EUR.

* Stanje obveza za glavnice kredita Grada i proračunskih korisnika na početku godine je iznosilo 70.873.434 kuna, a na dan 31.12.2018. godine 70.534.990 kn.
* Iznosi otplata kredita grada i proračunskih korisnika raspoređeni prema dospijeću u narednim godinama

|  |  |  |
| --- | --- | --- |
| **GODINA** | **OTPLATA GLAVNICE** | **OTPLATA KAMATA** |
| 2019. | 3.166.833,02 | 2.546.227,49 |
| 2020. | 2.561.833,15 | 2.470.194,73 |
| 2021. | 2.447.429,76 | 2.395.820,96 |
| 2022. | 7.407.808,86 | 2.252.939,25 |
| 2023. | 7.407.808,86 | 1.984.464,00 |
| 2024. | 7.407.808,86 | 1.720.679,85 |
| 2025. | 6.891.679,82 | 1.451.646,84 |
| 2026. | 6.633.615,30 | 1.203.036,00 |
| 2027. | 5.716.949,01 | 966.373,97 |
| 2028. | 5.633.615,34 | 748.719,82 |
| 2029. | 5.240.894,20 | 529.512,95 |
| 2030. | 4.960.379,10 | 326.421,00 |
| 2031. | 4.960.379,10 | 125.250,00 |